Diari Oficial de la Generalitat Valenciana


Sumari del DOGV 3479, del 22-04-1999 (1999/3496)

Informació pública del Programa de Desenvolupament de l'Actuació Integrada en Sòl Urbà de la Unitat d'Execució número 7, Germanies, de Carcaixent.
--------------------------------------------------------------------------------------------------------------------------------------------------

### Dades del document

Número de DOGV
:   3479

Data del DOGV
:   22-04-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/3496


Organisme emissor
:   Promocio Economica de Carcaixent, SA, Empresa Pública Municipal

Tipus de document
:   Anunci

Informació pública del Programa de Desenvolupament de l'Actuació Integrada en Sòl Urbà de la Unitat d'Execució número 7, Germanies, de Carcaixent. [1999/Q3496]
  
La mercantil Promoció Econòmica de Carcaixent, SA, Empresa Pública Municipal, ha formulat l'alternativa tècnica del Programa de Desenvolupament de l'Actuació Integrada en Sòl Urbà de la Unitat d'Execució número 7, Germanies, de Carcaixent, composta de memòria justificativa i de projecte d'urbanització.
  
En compliment del que s'estableix en l'article 48 de la Llei Reguladora de l'Activitat Urbanística, Llei 6/1994, de 14 de novembre, de la Generalitat Valenciana, se sotmet a informació pública l'esmentada alternativa tècnica, i es fa constar el que es diu tot seguit:
  
Característiques essencials de la iniciativa:
  
El document té per objecte programar la gestió de la unitat d'execució número 7, Germanies, del vigent Pla General d'Ordenació Urbana de Carcaixent, aprovat definitivament el 5 de desembre de 1998.
  
L'alternativa tècnica i tota la documentació complementaria presentada davant de l'Ajuntament ha sigut dipositada i protocol·litzada en acta per a exposar-la públicament a la notaria territorialment competent, que és la del senyor Ramón Marín Casanova, domiciliada a Baronessa de Santa Bàrbara, número 43, codi postal 46688, la qual es troba a disposició dels interessats des de la data de publicació d'aquesta informació pública i pels terminis que estableix la Llei Reguladora de l'Activitat Urbanística. Igualment, i a l'efecte de pertinència, s'ha dipositat a l'Ajuntament de Carcaixent, amb data 13 d'abril de 1999, un exemplar per a la exposició pública.
  
Així se sotmet a informació pública de conformitat amb el que s'estableix en el article 48.1 i en el article 46.3 de la Llei Reguladora de l'Activitat Urbanística l'esmentada alternativa tècnica de la unitat d'execució per un termini de 20 dies comptadors des de l'última publicació d'aquest anunci en els suports anteriorment esmentats (diari i Diari Oficial de la Generalitat Valenciana).
  
Dins del període d'exposició pública, qualsevol interessat podrà formular al·legacions, proposicions juridicoeconòmiques en competència i alternatives tècniques a l'actuació proposada, i també podrà obtenir còpies de l'acta de la documentació protocol·litzada o sol·licitar que li hi siga exhibida, dins de l'horari d'atenció al públic del despatx de notaria.
  
Igualment, podran consultar els interessats la documentació dipositada a l'Ajuntament al mateix efecte que els esmentats pels articles 46 i 48 de la Llei Reguladora de l'Activitat Urbanística, dins l'horari d'atenció al públic.
  
A l'efecte legal de pertinència.